
PANEVĖŽIO MIESTO SAVIVALDYBĖS TARYBA

SPRENDIMAS
DĖL SAVIVALDYBĖS TARYBOS 2015 M. VASARIO 23 D. SPRENDIMO NR. 1-34 „DĖL MOKĖJIMO UŽ SOCIALINES PASLAUGAS TVARKOS APRAŠO PATVIRTINIMO IR SAVIVALDYBĖS TARYBOS 2010 M. RUGSĖJO 28 D. SPRENDIMO NR. 1-60-13 1 PUNKTO PRIPAŽINIMO NETEKUSIU GALIOS“ PAKEITIMO

[bookmark: registravimoDataIlga][bookmark: registravimoNr]2026 m. rugpjūčio 11 d. Nr. TSP-380
Panevėžys

Vadovaudamasi Lietuvos Respublikos vietos savivaldos įstatymo 6 straipsnio 12 punktu, Lietuvos Respublikos socialinių paslaugų įstatymo 35 straipsnio 4 ir 9 dalimis, Mokėjimo už socialines paslaugas tvarkos aprašo, patvirtinto Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“, 4 punktu, Panevėžio miesto savivaldybės taryba n u s p r e n d ž i a:
1. Pakeisti Panevėžio miesto savivaldybės tarybos 2015 m. vasario 23 d. sprendimą 
Nr. 1-34 „Dėl Mokėjimo už socialines paslaugas tvarkos aprašo patvirtinimo ir Savivaldybės tarybos 2010 m. rugsėjo 28 d. sprendimo Nr. 1-60-13 1 punkto pripažinimo netekusiu galios“:
1.1. papildyti nauju 2 punktu ir jį išdėstyti taip: 
„2. Įgalioti Panevėžio socialinių paslaugų centrą ir Panevėžio socialinių pokyčių centrą vertinti asmens (šeimos) finansines galimybes mokėti už jų teikiamas bendrąsias socialines paslaugas.“;
1.2. buvusį 2 punktą laikyti 3 punktu;
1.3. pakeisti nurodytu sprendimu patvirtintą Mokėjimo už socialines paslaugas tvarkos aprašą:
1.3.1. pakeisti 3 punktą ir jį išdėstyti taip:
„3. Aprašas parengtas vadovaujantis Lietuvos Respublikos socialinių paslaugų įstatymu, Mokėjimo už socialines paslaugas tvarkos aprašu, patvirtintu Lietuvos Respublikos socialinės apsaugos ir darbo ministro 2024 m. birželio 11 d. įsakymu Nr. A1-397 „Dėl Mokėjimo už socialines paslaugas tvarkos aprašo patvirtinimo“, (toliau – Ministro patvirtintas aprašas), Socialinių paslaugų katalogu, asmens (šeimos) socialinių paslaugų poreikio nustatymą ir skyrimą reglamentuojančiais teisės aktais ir kitais teisės aktais, reglamentuojančiais mokėjimą už socialines paslaugas.“;
1.3.2. pakeisti 9 punktą ir jį išdėstyti taip:
„9. Asmeniui (šeimai), teisės aktų nustatyta tvarka gaunančiam (-iai) socialinę pašalpą, arba asmeniui (šeimai), kurio (-ios) pajamos (vidutinės šeimos pajamos, tenkančios vienam asmeniui) yra mažesnės kaip 2 valstybės remiamų pajamų (toliau – VRP) dydžiai, transporto organizavimo, maitinimo organizavimo paslaugos ir socialinė priežiūra teikiamos nemokamai, išskyrus socialinę riziką patiriančius suaugusius asmenis, ilgiau kaip mėnesį per kalendorinius metus gyvenančius socialinių paslaugų įstaigoje ir joje gaunančius socialinės priežiūros paslaugą su apgyvendinimu, ir asmenis, gaunančius individualios pagalbos teikimo išlaidų kompensaciją, mokamą pagal Lietuvos Respublikos tikslinių kompensacijų įstatymą.“;
1.3.3. pakeisti 10 punktą ir jį išdėstyti taip:
„10. Atskaičius nustatytą asmens (šeimos) mokėjimo už transporto organizavimo, maitinimo organizavimo paslaugas ir (ar) socialinę priežiūrą dalį, asmens mėnesio pajamos (vidutinės šeimos pajamos, tenkančios vienam šeimos nariui per mėnesį) negali likti mažesnės kaip 2 VRP dydžiai, o socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinės priežiūros paslaugą su apgyvendinimu, mėnesio pajamos negali likti mažesnės kaip 0,8 VRP dydžio.“;
1.3.4. pakeisti 14.2 papunktį ir jį išdėstyti taip:
„14.2. asmeniui, kurio pajamos didesnės kaip 2 VRP dydžiai per mėnesį, mokėjimas už transporto organizavimo, maitinimo organizavimo paslaugas sudaro 25 procentus nuo Panevėžio miesto savivaldybėje teikiamų socialinių paslaugų kainoraštyje, patvirtintame Savivaldybės tarybos 2021 m. gruodžio 23 d. sprendimu Nr. 1-382 „Dėl Panevėžio miesto savivaldybėje teikiamų socialinių paslaugų kainoraščio patvirtinimo“, (toliau – Kainoraštis) nurodytos transporto organizavimo, maitinimo organizavimo kainos;“
1.3.5. pripažinti netekusiais galios 15 ir 18 punktus;
1.3.6. pakeisti 20 punktą ir jį išdėstyti taip:
„20. Mokėjimo už vieną kalendorinį mėnesį teikiamas socialinės priežiūros paslaugas dydis asmeniui nustatomas proporcingai per tą mėnesį faktiškai suteiktų socialinės priežiūros paslaugų trukmei, atsižvelgiant į Socialinių paslaugų kataloge nustatytą maksimalią paslaugos trukmę. 
Mokėjimo už socialinės priežiūros paslaugas, teikiamas trumpiau nei vieną kalendorinį mėnesį, ne visą dieną ar trumpiau, nei nustatyta maksimali galima socialinės priežiūros paslaugų teikimo trukmė, dydis nustatomas proporcingai teikiamų socialinės priežiūros paslaugų trukmei.“; 
1.3.7. pakeisti 22 punktą ir jį išdėstyti taip:
„22. Socialinę riziką patiriančio suaugusio asmens, ilgiau kaip mėnesį per kalendorinius metus gyvenančio socialinių paslaugų įstaigoje ir joje gaunančio socialinę priežiūrą mokėjimo dydis yra:  
22.1. kai asmens mėnesio pajamos yra ne didesnės kaip 2 VRP dydžiai, – 15 procentų asmens pajamų;
22.2. kai asmens mėnesio pajamos yra didesnės kaip 2 VRP dydžiai, – 20 procentų asmens pajamų;
22.3. pagal šį punktą apskaičiuotas mokėjimo dydis mažinamas tiek, kad atskaičius mokėjimo dydį asmens mėnesio pajamos nebūtų mažesnės kaip 0,8 VRP dydžio;“
1.3.8. papildyti 22¹, 22² punktais ir juos išdėstyti taip:
„22¹. Kai asmuo (šeima) gyvena apsaugotame būste, už komunalines paslaugas:
22¹.1. nemoka, kai asmens (šeimos) pajamos (vidutinės šeimos pajamos, tenkančios vienam šeimos nariui) neviršija 4 VRP dydžių; 
[bookmark: part_736f30203350488a84351161fc06e995]22¹.2.  moka, kai asmens (šeimos) pajamos (vidutinės šeimos pajamos, tenkančios vienam šeimos nariui) viršija 4 VRP dydžius. Tuo atveju mokėtina už komunalines paslaugas suma paskirstoma proporcingai viename apsaugotame būste gyvenantiems asmenims (šeimoms), atsižvelgiant į suteiktos apsaugoto būsto paslaugos teikimo laikotarpį. Apsaugoto būsto paslaugos gavėjo mokėjimo už komunalines paslaugas mėnesio dydį apskaičiuoja šios socialinės paslaugos teikėjas savo nustatyta tvarka.
22². Savarankiško gyvenimo namuose gyvenantys asmenys (šeimos) išlaidas už komunalines paslaugas moka proporcingai gyvenantiems asmenims (šeimoms), atsižvelgiant į suteiktos paslaugos teikimo laikotarpį. Savarankiško gyvenimo namų mokėjimo už komunalines paslaugas mėnesio dydį apskaičiuoja šios socialinės paslaugos teikėjas savo nustatyta tvarka.“;
1.3.9. pakeisti 27 punktą ir jį išdėstyti taip:
„27. Mokėjimo už vieną kalendorinį mėnesį teikiamą dienos socialinę globą asmens namuose dydis asmeniui nustatomas proporcingai per kalendorinį mėnesį faktiškai suteiktos dienos socialinės globos asmens namuose trukmei, atsižvelgiant į sprendime dėl dienos socialinės globos skyrimo asmeniui nustatytą maksimalią paslaugos trukmę, kuri negali viršyti Socialinių paslaugų kataloge nustatytos maksimalios šios paslaugos teikimo trukmės.
Mokėjimo už trumpiau nei vieną kalendorinį mėnesį teikiamą dienos socialinę globą institucijoje dydis asmeniui nustatomas proporcingai jam teikiamos dienos socialinės globos trukmei.“;
1.3.10. pakeisti 52.3 papunktį ir jį išdėstyti taip:
„52.3. apgyvendinus prižiūrimą vaiką ar globotinį (rūpintinį) socialinės globos įstaigoje, – nuo vaiko apgyvendinimo socialinės globos įstaigoje datos;“
1.3.11. pakeisti 52.5 papunktį ir jį išdėstyti taip:
„52.5. panaikinus globą (rūpybą), – nuo Savivaldybės mero potvarkyje, Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos teritorinio skyriaus sprendime ar teismo nutartyje nurodytos datos, o jeigu teismo nutartyje data nenurodyta, – nuo teismo nutarties įsiteisėjimo dienos;“
1.3.12. pakeisti 56 punktą ir jį išdėstyti taip:
„56. Asmens (šeimos) finansinių galimybių vertinimą atlieka Savivaldybės administracijos padalinys, atsakingas už socialinių paslaugų organizavimą ir (ar) Savivaldybės tarybos įgaliota įstaiga, pajamų ir turto apskaičiavimą atlieka ir asmens (šeimos) mokėjimo dydį pagal Aprašą nustato Savivaldybės administracijos padalinys, atsakingas už socialinių paslaugų organizavimą vadovaudamasis Lietuvos Respublikos socialinių paslaugų įstatymu ir Ministro patvirtintu aprašu.“
2. Nustatyti, kad šis sprendimas: 
2.1. skelbiamas Teisės aktų registre ir Panevėžio miesto savivaldybės interneto svetainėje;
2.2. įsigalioja kitą dieną po oficialaus paskelbimo Teisės aktų registre.

